
Duhovna obnova 


u Kristu i po Kristu 


Tiskara »Kačića — Šibenik 


MIHO 


PO MILOSTI BOŽJOJ I SV. APOSTOLSKE STOLI. 
CE BISKUP HVARSKI, BRAČKI I VIŠKI 
LJUBLJENOM SVEĆENSTVU I MILOM PLKU 
BLAGOSLOV I MIR U GOSPODINU! 


Premili u Gospodinu! Ove godine slavimo preva- 
žan dogođaj u životu svoga hrvatskog naroda, slavi- 
mo naime 1300. godišnjicu prvih veza naših preda sa 
Sv. Stolicom, po kojima su ovi došli u doticaj s Kri- 
stovom naukom i počeli prilaziti u katoličku Crkvu 
Kako vam je dobro poznato iz povijesti, god. 641, da- 
kle nazad punih 1300 godina, posla veliki Papa Ivan IV, 
rodom Dalmatinac posebno izaslanstvo u zemlje, koje 
su bili zaposjeli Hrvati, pod vodstvom uglednog opata 
Martina. Ovaj proputova cijelu Dalmaciju i Istru, za- 
stalno dozvolom hrvatskih knezova, vršeći veliko dje- 
lo duhovnog milosrđa, otkupljujući posvuda bijedne 
sužnje, što su ih pogani bili zarobili. Tom prilikom hr- 
vatski narod upozna djelotvornu ljubav katoličke Cr- 
kve i odtada započinje njegovo obraćenje na pravu Kri- 
stovu vjeru. Taj prvi dodir Sv. Stolice s hrvatskim na- 
rodom od presudne je važnosti za njegov razvoj koli 
u vjerskom toli u narodnom pogledu. U vjerskom, jer 
se je tako već u početku svojeg pokrštenja našao u je- 
dino spasonosnoj Petrovoj Crkvi, koju je ustanovio 
sam Božanski Spasitelj i postavio pod nepogrešivim u- 
čiteljstvom svojih namjesnika Sv. Otaca Papa, da vo- 


se 


de narode putem spasenja. U narodnom pogledu, jer 
je tako naš narod svojim pristupom u katoličku Crkvu 
stupio u doticaj s kršćanskom civilizacijom, koja ga je 
uvela u kolo prosvijetljenih naroda. To je bilo od oso- 
bite važnosti i koristi za naš narodni individualitet, jer 
je tim činom naš narod ušao u svjetsku povijest i u 
svojim borbama našao vazda moćnu zaštitu u Sv. Stolici 
i u katoličkoj Crkvi. Zamašitost pokrštenja u životu 
naroda zgodno označuje naš poznati povjesničar Dr 
Vatroslav Jagić ovim značajnim riječima: »Narodima 
srednjega i novoga vijeka, nema u svemkolikom raz- 
voju njihova bistva i državljansta važnijega trenutka 
od pokrštenja. Krst i kršćanska vjera vrata su, na koja 
se ulazi u zbor i drugarenje s izobraženim narodima: 
to je zlatni ključ, koji otvara blagodati nova, na kršćan- 
skim istinama osnovana života, ova svjetlost razgoni 
tminu krivoboštva a stavlja temelj prosvjeti kršćan- 
skoj.« 1 

Znajući zamašitost ovog velikog povjesnog doga- 
đaja, naime prilaza našeg naroda u Katoličku Crkvu 
nastojanjem rimskih papa, hrvatski je episkopat već 
nazad dvije godine svratio pozornost čitave hrvatske 
javnosti na tu znamenitu obljetnicu i upravio svojim 
vjernicima skupnu poslanicu koja je bila pročitana u 
svim našim crkvama. Tu ste svi bili pozvani da se sje- 
tite te velike Božje blagodati, i svesrdno zahvalite pre- 
dobrom Gospodinu za tako veliku milost, što ju je u- 
dijelio svakom pojedinom od nas i čitavom hrvatskom 
narodu dragocjenim darom sv. vjere. Istodobno vam 
naglasismo, da ćemo najbolje proslaviti taj veliki god, 
ako se provede snažna duhovna obnova čitavog hrv. 
naroda. I baš u tu svrhu hrvatski su biskupi zamolili 
Sv. Oca Papu, da bi ovom prigodom proglasio crkveni 
jubilej i otvorio u obilju riznicu duhovnih milosti za 
naše vjernike, što je On spremno i učinio. I tako je, 


* Vidi prof _P. Grgec: »Kod Namjesnika Kristova«, str. 109. 

kako se zastalno dobro sjećate, na blagdan Sv. Petra 
prošle godine po svim našim župama svečanim nači- 
nom otvorena jubilarna godina na veliko duhovno do- 
bro sviju nas. 

Kako iz ovoga razabirete, premili vjernici, još nam 
preostaje skoro polovica jubilejske godine, a k tome 
približava se sveto korizmeno vrijeme, pa zato nam 
kliče veliki apostol Sv. Pavao: »Evo sad je vrijeme o- 
bilne milosti, evo sad je vrijeme spasenja«. (2 Kor. 6, 
2.) Okoristimo se dakle svi spremno jubilejskim milo- 
stima i preporodimo se u Kristu. Neka vam u tu svrhu 
posluže ove spasonosne misli, što vam ih u ovom krat- 
kom pastirskom pismu iznosim na pobožno i pomno 
razmatranje i razmišljanje. 


U čemu je duhovna obnova! 


Kako sam gore spomenuo, poglavita je svrha naše 
jubilejske godine snažna duhovna obnova čitavog na- 
šeg hrvatskog naroda. Nu kako da se ta prevažna za- 
daća izvrši? Je li možda dovoljno, da naš svijet sudje- 
luje u velikom broju kulturno-vjerskim manifestacija- 
ma, koje će se ovom prigodom držati u pojedinim mje- 
stima ili biskupijama ili u našem narodnom i vjerskom 
središtu, u bijelom Zagrebu za čitavi hrvatski narod, 
pa da kažemo, da je time obavljena naša duhovna ob- 
nova? Zastalno neće nitko od vas to ustvrditi. Istina je, 
dobro je i pohvalno da javno očitujemo svoje vjersko 
osvjedočenje, osobito dandanas, kada naša sveta vjera 
imade toliko javnih i skrovitih neprijatelja, koji bi ju 
hotjeli odstraniti iz javnoga narodnog života. Ta i sam 
je božanski naš Spasitelj kazao one znamenite riječi: 
»Kojigod prizna mene pred ljudima, priznat ću i ja 
njega pred Ocem svojim, koji je na nebesima. A koji 
god zataji mene pred ljudima, zatajit ću i ja njega pred 
Ocem svojim, koji je na nebesima« (Mat. 10, 32-33). 
Time je On jasno pokazao, da traži od nas odvažno jav- 
no ispovijedanje svoje vjere. Ali to nije dosta, da mo- 

žemo kazati, e se je izvršila duhovna obnova našeg 
naroda. Ali pitam dalje, zar će se oživotvoriti duhovna 
narodna obnova, ako se podignu ili usavrše razne vjer- 
ske, kulturne i socijalne ustanove za vjersko4moralni i 
socijalni napredak naroda? Ni to nije dosta, premili 
vjernici, jer žalosno nas skoro svagdanje iskustvo uči, 
da malo koristi ima ljudsko društvo od svih ustanova 
bilo koje vrsti, ako nijesu one rukovođene i upravljane 
od čestitih, ispravnih i dobrih pojedinaca. Korupcija to 
jest pokvarenost vodećih osoba u mnogim ustanovama 
upropastila je mnoga u sebi dobra i korisna društva i 
time nanijela velikih materijalnih i moralnih šteta či- 
tavom narodu. 


Obnova duše pojedinog čovjeka. 


Uzaludne su dakle sve i najbolje socijalne uredbe, 
ako se ljudska srca ne urede prema Božjem i naravnom 
zakonu. Zato je veliki Papa Lav XIII u svojoj enciklici 
»Rerum novarum«, u kojoj se bavi pravednim uređe- 
njem socijalnog poretka u ljudskom društvu, pravom 
naglasio, da su dvije stvari za to neophodno potrebne: 
»obnavljanje dobrih uredaba, ali i popravljanje ćudo- 
rednosti«. To je isto odlučno ponovio slavne uspomene 
papa Pijo XI, kad veli: »Ali ako tačnije i dublje po- 
gledamo, jasno ćemo uvidjeti nuždu, da ovom veoma 
traženom socijalnom pridizanju freba da prethodi ob- 
novljenje kršćanskog duha, od kojesa su u zao čas ot- 
Pali toliki ljudi što se bave socijalnim pitanjem. Samo 
tako ćemo postići da toliki napori ne propadnu uzalud i 
da zgrada koja se gradi bude na pećini a ne na nestal- 
nom pijesku.« (»Quadrag. Anno« str. 52). 

Iz svega ovoga treba da zaključimo, premili vjerni- 
Ci, da će se izvesti u našem narodu prava svestrana 
duhovna obnova jedino onda, kada se duhovno prepo- 
rodi svaki pojedini član naše narodne zajednice, kada 
se u svakom pojedinom od nas stvori »novi čovjek«, 
koji će u svemu obsluživati pravdu i istinu i svaki svoj 

čin udesiti prema neprevarljivom Božjem zakonu. I 
zato pozvani ste svi vi, premili vjernici, da se duhovno 
obnovite u ovoj jubilarnoj godini. Poziv božanskog 
Spasitelja: »Budite savršeni, kao što je savršen Otac 
vaš nebeski« (Mat. 5, 48), upravljen je svim ljudima 
bez razlike spola, staleža i društvenog položaja. Dakle 
taj poziv upućen je ne samo našim ženskinjama nego 
i našim muškarcima, ne samo siromasima nego i boga- 
tima, ne samo neukima nego i učenima. U jednu riječ 
nitko nije izuzet, i samo tako, ako se svi odazovu Bo- 
žjem pozivu, moći ćemo da kažemo, da se je izvršila 
svestrana duhovna obnova našega naroda. I ovdje do- 
bro upamtimo: Time će svaki član našeg hrv. naroda 
djelom pokazati da istinski ljubi svoj narod, jer će svo- 
jim pravim čestitim kršćanskim životom i djelovanjem 
najbolje dokazati, da je koristan član svoga naroda. I- 
nače će biti suha grana, pače i štetna narodnom deblu, 
jer ne samo neće doprinositi svoj dio narodnom bo- 
ljitku, kako je to svačija dužnost, nego će pače svojim 
opakim životom odnemagati svom narodu i slabiti nje- 
govu moralnu snagu. 


Krist temelj duhovne obnove 


Nego ovdje treba da naglasimo jednu veliku isti- 
nu i jasno svima doviknemo: Ne može se izvršiti ni- 
kakva prava i temeljita obnova u današnjem čovjeku, 
ako nije korijenito oslonjena na jedino spasonosnoj. 
Kristovoj nauci. Krist je vazda, danas kao i jučer, je- 
dini neprevarljivi Učitelj bijednog čovječanstva, »ko- 
je sjedi u tminama i u sjeni smrti« (Iz. 9, 2). On je je- 
dini mogao samosvjesno kazati o sebi: »Ja sam svi- 
jetlo svijeta. Tko ide za mnom, ne će hodati u tmini, 
nego će imati svijetlo života« (Iv. 8, 12). On je to mo- 
gao kazati, što inače ne može da kaže nijedan čovjek, 
pa bio i najveći mudrac na svijetu, jednostavno zato, 
jer je On ne samo čovjek, kao i svi ostali ljudi, neso on 

je istodobno i pravi Bog, što je nesumljivo dokazao 
tolikim svojim čudesima. Stoga je Njegova nauka si. 
gurna, stalna, nepogrešiva. A upravo za ćudoredno živ. 
ljenje Iraže se stalna, nepokolebiva načela. Ako čovjek 
ne poznaje jasno svrhu svojeg djelovanja, hoće li on 
vazda stupati pravim putem, osobito onda, kada nai- 
đe na razne poteškoće pri tom djelu? Čovjek bez jas. 
nih načela biti će kao lađa bez busole, koja će lutati 
amo tamo po uzburkanom moru, biti će kao trstika, 
koja se okreće sada amo sad tamo na svačiji mig ili 
zapovijed. 


Ljudska mudrost nesposobna za duhovnu obnovu. 


Međutim gdje da nađe bijedan čovjek siguran pu- 
tokaz na svom zemaljskom putovanju? Zar kod raznih 
nauka modernih ili starih filozofa? Nu ne pokazuje li 
nam povijest stare i nove filozofije, da njihove nauke 
stoje u neprestanoj međusobnoj kontradikciji baš u naj- 
važnijim pitanjima,što interesiraju svakoga razumna čo- 
vjeka, a to su: Zašto smo na svijetu, što nas čeka iza ovo- 
Sa zemnoga života, koja je naša svrha i kojim putem da 
ju postignemo? O svim ovim temeljnim pitanjima nika- 
kva ljudska filozofija nije nam mogla dati čist i jasan 
odgovor, nego je naprotiv unijela samo sumnju i nesi- 
gurnost u glavu modernog čovjeka, pa nije se čuditi, 
da je i ćudoredni život današnjeg čovječanstva spao 
na najniži stupanj. Pravom je kazao glasoviti francuski 
pisac i novinar Ljudevit Weuillot: »Ljudska je oholost 
htjela izbaciti jednu riječ iz ljudskog jezika, riječ Bog. 
i ljudsko se društvo trese u Svojim temeljima«. I obisti- 
nilo se je u današnje doba ono, čega se je bojao ugle- 


dni francuski povjesničar protestant Guizot, kad je: 


nazad skoro 100 godina kazao: 
kojeg bi stepena niskosti i ne 
kada bi se svaka vjera u vrh 
skim dušama, kada ljudi ni 


»Nitko ne može reći do 
reda palo čovječanstvo, 
unaravno ugasila u ljud- 
€ bi više imali ni pouzdanja 

Ni ufanja u vrhunaravni red«. Na žalost današnja mo- 


ralna stvarnost, potpuno potvrđuje to njegovo predvi- 
đanje. | 


. Odbacivanje vrhunaravnog uzrok moralne katastrofe. 


U istinu moderni svijet doživio je najveću ćudo- 
rednu katastrofu u povijesti čovječanstva. Teško mu 
se je.osvetilo oholo odbacivanje vrhunaravnog reda. 
Kako vam je dobro poznato, premili vjernici, moderni 
čovjek, opojen naprednim tekovinama francuske revo- 
lucije, zanijekao je Boga, odbacio je Krista i Njegovo 
Evanđelje, prezreo je Crkvu i njezinu nauku, proglasio 
je nestalni i ograničen ljudski razum kao vrhovno pra- 
vilo istine, i samosvijesno je naglasio, da će ljudska 
znanost bez vjere dati najsigurniji odgovor na sva ži- 
votna pitanja, koja odavna muče bijedno čovječanstvo. 
Na sve se je moguće načine oholo razglasilo, da će no- 
va znanost bez Boga donijeti punu sreću i blagostanje 
čovjeku pojedincu, obitelji, narodu i čitavom ljudskom 
društvu. Pod blagotvornim utjecajem moderne znano- 
sti nastati će i zavladati vječno bratstvo među narodi- 
ma. Na sve strane i posvuda: u novinama, u školama, 
na sveučilišnim katedrama veličalo se je i uzdizalo neo- 
graničeni ljudski napredak, što će ga tobože donijeti 
moderna znanost i pri tom vazda upadno isticalo, da će 
to sve biti blagotvoran plod ljudske znanosti, koja ne- 
ma potrebe od Boga. Nu jesu li se ispunile te velike na- 
de, što ih moderni čovjek polagao u svoj razum i u 
svoju znanost bez Boga? Je li novi laički moral donio 
bolji život pojedinom čovjeku i čitavom ljudskom dru- 
štvu? Je li zavladalo opće ljudsko bratstvo među ljudi- 
ma i među narodima, što ga je bučno navijestio mo- 
derni laicizam? Na fo nam, premili vjernici, daje naj- 
bolji odgovor današnja žalosna stvarnost u moralnom 
i socijalnom pogledu. Kad se izbacilo iz ljudskog dru- 
štva,Boga i njegov sveti zakon, u čovjeku su predvla- 

dali niži nagonski instikti. Covjek je postao sam sebi 
mjerilom moralnosti, pa nije čudo, da je u njemu pred. 
vladao pogubni egoizam i neograničena težnja za uži- 
vanjem na ovome svijetu. Ne priznavajući nikoga nad 
sobom, on hoće da se potpuno izživi na ovoj zemlji, 
da udovolji svim svojim neurednim sklonostima i tako 
je zavladala u modernom svijetu još nikada neviđena 
raspojasanost i raskalašenost u ćudorednom pogledu. 
Nemoralnost, preljub, rastava braka, bijela kuga, po- 
bačaji, jednom riječju svakovrsni seksualni ekscesi po- 
činjaju se slobodno bez ikakva skrupula, donapokon od 
malodobne mladeži jednoga i drugoga spola. Nestalo je 
prave kršćanske ljubavi među ljudima, zavladalo je me- 
dusobno nepovjerenje, hladnoća, gramzivost za zemalj- 
skim dobrima, mržnja, osveta, lupeština, prevara tako 
da možemo bez pretjeravanja kazati da se u mnogim 
slučajevima obistinjuje ona poganska izreka: »homo 
bomini lupus«, čovjek je čovjeku postao vuk, a ne brat 
iskrnji, kakav bi morao biti već po samom naravnom 
zakonu. ' 


Moderne lažne nauke uzrok socijalnih i međunarodnih su- 
koba. 


A što da kažemo o strašnim sukobima, koji su kao 
nužna posljedica lažnih modernih nauka, nastali izme- 
đu socijalnih staleža kao što i između naroda na inter- 
nacijonalnom polju? Svi mi nažalost gledamo svojim 
očima i osjećamo na svojim leđima grozne posljedice 
socijalnih poremećenja i grozničave borbe među narodi- 
ma. A Sve se ovo, premili vjernici, dogodilo bijednom 
čovječanstvu upravo zato jer se je u svojoj luciferskoj 
oholosti diglo proti Bogu i stavilo pod noge sve više 
moralne zakone, koji jedini mogu obuzdati ljudsku se- 
bičnost i oholost. . Pogledajte ironiju imanentne Božje 
pravde: Sve velike tehničke tekovine | judskog uma, radi 
kojih se moderni čovjek najviše uzoholio i digao proti 
Bogu, mjesto da budu upotrebljene za njegovo dobro 

postadoše u njegovim rukama oruđem razaranja i uni- 
štavanja. Eto dokle je dovela čovječanstvo toli razvika- 
na i obožavana znanost bez Boga! I ovdje možemo isti- 
nito aplicirati riječi Božanskoga Spasitelja: »Po rodovi- 
ma njihovim poznat ćete ih. Zar se bere s trnja grož- 
de ili s drače smokve? Tako svako dobro stablo dobre 
plodove rodi, a zlo stablo, zle rodove rodi. Ne može 
stablo dobro zlih plodova rađati; ni zlo stablo dobrih 
plodova rađati. Dakle po plodovima njihovim poznat 
ćete ih«. (Mat. 7, 15-20). Na to posebnim načinom svra- 
ća našu pozornost u svojoj prvoj enciklici slavno vla- 
dajući papa Pijo XII kada veli: »Danas svi s užasom 
gledaju brdo nevolja, što su ga na nesreću ostavile za- 
blude, koje smo potanje prikazali, kao i njihove prak- 
tične posljedice. Nestalo je oholih iluzija o neograni- 
čenom napretku, koje su mnoge duhove zanosile i izgle- 
da da već ruševine što navaljuju, bude iz sna pospane, 
kao da se ponavlja ona riječ proroka: »Poslušajte gluhi, 
progledajte slijepi« (Iz. 42, 18). Ono što je prividno iz- 
gledalo kao red, nije bilo nego navala nereda. Prevra- 
ćanje propisa moralnoga života, kada su bili odvojeni 
od veličanstva božanskoga života, iskvarilo je sva pod- 
ručja ljudske djelatnosti.« (»Summi Pontif.« str. 36). U 
istinu, kad je moderni svijet odbio i ponovno Dropeo 
Krista, »nastade tama po svoj zemlji« (Mat. 27, 45). E- 
to vam žalosnih plodova moderne laičke civilizacije, 
koja je htjela graditi novo ljudsko društvo. bez Boga, 
bez Krista i njegovog sv. Evanđelja. Gradila je na ne- 
stalnom pijesku i njezina se je građevina brzo srušila, 
noseći sobom rasap i propast. Tako se dogodilo vazda u 
povijesti čovječanstva, kada je odbacilo Kristovu nau- 
ku. To otvoreno konstatira i glasoviti francuski povje- 
sničar Hipolit Taine, nače pozitivista, kada veli: »Kr- 
šćanstvo je veliki par krila neophodno potreban, da 
podigne čovjeka u više sfere nad ovim Smižućim ži- 
votom. Posvuda i vazda kroz ovo 18 vjekova netom ova 
krila malaksaju ili ih tko skrši, odmah nisko pada poli- 

tičko i privatno ćudoređe (Podertano od mene). Tako 
u Italiji za vrijeme Renesanse, u Engleskoj pod Restau- 
racijom, u Francuskoj pod Konventom i Direktorijem 
vidili smo da je čovjek postao poganinom kao u prvom 
vijeku i istodobno pokazao se je onakvim, kakav je 
bio u vijeku Augusta i Tiberija, to jest senzualan i pro- 
računani egoizam bijaše preuzeo maha, okrutnost i sen- 
sualnost bezobrazno se šepirila, ljudsko društvo posta- 
jalo je razbojničkom špiljom i bludilištem... Nitko 
drugi neso jedino kršćanstvo može da nas zaustavi na 
kobnoj strmini i da spriječi neosjetljivo sklizanje, ko- 
jim neprestano i svom svojom originalnom težinom na- 
ša rasa ide prema tim ponorima«.? (Podcrtano od mene) 


Premili vjernici, zaustavimo se malo i pomno raz- 
mišljajmo o ovoj važnoj izjavi poznatog francuskog u- 


čenjaka i koliko je do svakog pojedinog od nas držimo . 


se vazda i u svemu, u svom privatnom, obiteljskom i 
javnom životu spasonosnog nauka Isusovog sv. Evan- 
đelja. Time ćemo djelovati ne samo za svoje vlastito 
vremenito i vječno dobro, nego ćemo svojom obno- 
vom u duhu Kristovog nauka također time aktivno do- 
prinijeti duhovnoj obnovi i preporodu čitavog našeg 
naroda. I kada bude tako djelovao svaki pojedini član 
naše narodne zajednice onda možemo biti sigurni, da 
neće zadesiti našu milu hrvatsku domovinu kobna mo- 
ralna katastrofa, iza koje slijedi kao nužna posljedica 
i narodna katastrofa, kako se to dogodilo mnogim veli- 
kim narodima tekom povijesti. 


Žalosni primjer Francuske. 


Neka nam u tom pogledu posluži kao jasna zorna 
pouka i aktuelni žalosni slučaj plemenitog: francuskog 
naroda, koji se pod blještavim frazama laičkog neogra- 


* U svom djelu: »Origines de la France contemporaine«: »Le Re- 
zime moderne«, sv. II, str. 118. 

ničenog napretka i znanosti bez Boga bio dao zavesti 
na kobnu stramputicu i sada snosi strašne posljedice 
svojeg pogrešnog moralnog odgoja. »Premalo djece, pre- 
više sebične lagodnosti« eto poglavitog uzroka velikog 
njegovog poraza. Tako se je izrazio sadanji providen- 
cijalni njegov vođa glasoviti maršal Filip Petain, koji 
ide za tim, da obnovi svoju ljubljenu domovinu na te- 
meljima kršćanske civilizacije, jer je čvrsto uvjeren da 
je odbačenje Kristovog nauka u javnom životu Francu- 
ske prvotnim uzrokom njezinog poraza. 


Premili vjernici, na pogled razmotrenih žalosnih po- 
sljedica, prouzročenih odmetnućem modernog čovjeka 
od Boga, red nam je da dademo iz svega srca posebnu 
hvalu Svevišnjemu za veliko dobro sv. Kristove vjere, 
što su nam kao predragocjenu baštinu ostavili naši dič- 
ni pređi, a koju su primili od naše sv. Katoličke Crkve 
osobitim nastojanjem rimskih papa. Po njihovom po- 
hvalnom primjeru cijenimo i mi sv. vjeru, kao zjenicu 
oka svoga i često razmišljajmo o spasonosnim riječima 
našega božanskoga Spasitelja, koje se nalaze napisane u 
sv. Evanđelju. Toplo preporučam vama svima, da uve- 
dete u vaše obitelji svagdano ili barem nedjeljno čita- 
nje sv. Evandelja. Lako ga možete nabaviti kod upra- 
ve našeg zaslužnog Hrv. Književnog Društva Sv. Jero- 
nima, koje ga je izdalo u hrvatskom prevodu. Osobito 
višc puta pročitajte i razmišljajte Isusovu besjedu na 
gori, koja je najčvršći temelj sretnog privatnog, obitelj- 
skog i društvenog života. 3 Zaslužuje da vam ovdje 
navedem značajne riječi o Kristu i njegovoj božanskoj 
nauci, što ih je napisao naš ugledni povjesničar, sveuč. 


3 Kada dovrše čitanje ove moje poslanice, neka mp. dušobriž- 
nici pročitaju svojem puku u jednu ili dvije nedjelje Isusovu besjedu 
na gori bez ikakvih svojih komentara. A _ mnogo bi koristilo, da bi se 
češće u našim vjerskim društvima i onim Kat. Akcije čitao sa zgod- 
nim tumačenjem po koji odlomak iz sv. Evanđelja i poslanica Sv. 
Pavla i drugih apostola. 


me e 


prof. Natko Nodilo: »Napredak čovječanstva, piše on, 
bolje se mjeri visinom duha nego li materijalnom civi- 
lizacijom, a nitko toliko ne uzdignu dušu koliko Isus iz 
Nazareta... Trijeznom je historičaru ispovjediti da od 
Kršćanstva silnije pojave u historiji nema. Htjelo se 
ne htjelo od IV vijeka poslije Krista pa do dana današ- 
njeg čvrsta moralna podloga ljudskom društvu stoji u 
koje tri-četiri stranice evanđelja Matejeva (Glava 5-7) 
u rečenicama tako zvane besjede na gori. (Podcrtano 
od mene). Svakako je sadašnje čovječanstvo dužno L- 
susu najveličajniji hram na onoj glavici do genezaret- 
skog jezera, gdje besjedu izreče. * 


Blagotvorna snaga Kristovog nauka. 


Premili vjernici! Božanski je Spasitelj donio ljudi- 
ma najsolidniji temelj za sretni i blaženi život ne samo 
na drugomu, nego i na ovome svijetu ali o njima sami- 
ma ovisi, da ga prihvate i na njemu dalje grade. Tada 
bi bio raj na zemlji. To otvoreno priznaju i neki bez- 
bošci. Tako na pr. jedan od glavnijih preteča modernog 
bezvjerja J. J. Rousseau ovako piše: »Kad bi ljudsko 
društvo opsluživalo kršćanski moral, svaki bi onda iz- 
vršivao svoju dužnost. Narod bi se pokoravao zakoni- 
ma, poglavari bi bili pravedni i uviđani, vlasti poštene i 
nepodmitljive. Ne bi bilo više ni ispraznosti, ni preveć 
gizde, dakle ne više prestupaka ni mama. Ovakova bi 
zajednica bila najsavršenija, što se dade zamisliti«. 
(»Prospekt o vječnom miru«). 

Na žalost čovječanstvo u svojoj oholosti i neukro- 
ćenoj sebičnosti odbija i prezire Kristov moral i zato 
često upada u sudbonosne krize, koje skupo plaća sil- 
nim materijalnim i moralnim gubitcima. A tko je tome 
kriv, zar Kristova nauka ili čovjek, koji neće da prihvati 
i u svojem životu aplicira taj spasonosan lijek? Dan- 
danas ćete čuti, i po našim mjestima, gdje. otvoreni ili 


* U knjizi »Rimski svijet na domaku POvijesti i varvari«, str. 21 

skroviti neprijatelji kršćanstva prigovaraju Katoličkoj 
Crkvi, što nije zapriječila ovo strašno ratno klanje. Nu 
zar oni ne znaju ili neće da znaju za bezbrojne pokuša- 
je, što ih je poduzeo osobito sadanji Papa kod svih na- 
rodnih upravljača, da bi mirnim načinom riješili svoje 
sporove i nesporazume, kako se to pristoji čovjeku kao 
razumnom biću, ali su na žalost njegovi očinski koraci 
bili bezuspješni. Nijesu li o tim koracima Sv. Oca po- 
tanko pisale i same indiferentne i protivničke novine po 
čitavom svijetu? Ako se pak tim prigovorom hoće ka- 
zati, kao da kršćanstvo nema snage, da ukroti divlje 
instikte u čovjeku, i spriječi ratove, onda nameće se 
pitanje: Imademo li kriviti liječnika, ako bolesnik ne- 
će da upotrebi, nego odbija korisne ljekove, što mu 
ih on pruža? Ako se čovjek hotimice neprestano sa- 
kriva i bježi od sunca, tog naravnog izvora topline i 
svjetlosti, hoćemo li zato kriviti sunce radi smrti tog 
nepametnog stvora, ili njega samoga i njegovu ludu pa- 
met? Tako se isto ima reći o čovjeku, koji odbija to- 
plinu i svijetlost duhovnog sunca, Krista Gospodina. 
koji je došao na ovaj svijet »da prosvijetli svakoga 
čovjeka.« (Iv. 1, 9). Tvrdokorno odbijajući Kristovu 
spasonosnu nauku naravno je da sam snosi krivnju i 
posljedice svoje tvrdoglavosti. A nije li baš moderni 
svijet, koji sada ovo prigovara, i veći dio njegovih u- 
pravljača, od francuske revolucije kroz cijeli XIX vi- 
jek pa dalje upravo sve sile upro najviše na to, da iz- 
baci i odstrani upliv Krista njegovog nauka na čitavo 
područje ljudskog života i tako je zapriječio blagotvor- 
no djelovanje Kristovog Evanđelja na moderno ljudske 
društvo? Pravom je stoga kazao veliki belgijski filozof 
i rodoljub kard. Mercier: »Javna apostazija današnjeg 
čovječanstva najveći je zločin XIX vijeka«. Zato se 
modernom svijetu može kazati, kao i zasljepljenom iz- 
raelskom narodu: Perditio tua ex te, Izrael«: sam si 
uzročnik svoje propasti, Izraelski narode! 

Krist život svijeta, 


Razmotrili smo, premili vjernici, prevažnu istinu i 
činjenicu, da je Isukrst jedini naš nepogrešivi Učitelj i 
stoga najsigurniji putokaz u pitanjima našeg vjerskog i 
moralnog života i radi toga neophodno nuždan čimbe- 
nik za uspješnu obnovu koli čovjeka pojedinca toli či- 
tave ljudske zajednice. Ali to nije sve, jer Isus nije za 
čovjeka samo svijetlo, koje prosvjetljuje njegovu pa- 
met u temeljnim njegovim životnim pitanjima, nego 
On je puno više. On je naš život, On udjeljuje pravi 
duhovni život svakomu čovjeku, koji ga oholo ne od- 
bija. On je sam kazao: »Ja sam put, istina i život. Ni- 
tko ne dolazi k Ocu nego po meni« (Iv. 14, 6) i na dru- 
gom mjestu: »Ja sam vrata. Ako tko kroz mene uđe, 
spasiti će se i ulaziti će i izlaziti i naći će pašu. Ja sam 
došao da imadu život i da ga imadu u izobilju«. (Iv. 
10, 9, 10). I doista, premili vjernici, Isus nam je donio 
novi život, što smo ga mi bili izgubili po grijehu. Kako 
dobro znadete, predobri Bog bio je čovjeka, svoje pre- 
ljubljeno stvorenje, visoko uzdigao. Ne samo mu je 
dao odmah u početku u prvom ocu Adamu naravske 
darove, razum i slobodnu volju, nego ga je obdario i 
vrhunaravskim darovima, koji su bili dobrovoljni Božji 
dodatak ljudskoj naravi. Bog dade čovjeku uzvišeni 
dar posvećujuće milosti. To je onaj izvanredni duhovni 
Božji dar, po kojemu mi postajemo ne samo po imenu, 
nego stvarno »dionici Božje naravi« (2 Petr. 1, 4). Po 
njoj nijesmo više prosti sluge Božji i podanici velikog 

Gospodara, nego po milosti, bivamo ubrojeni među pra- 
vom djecom Božjom. »Vidite kakvu nam je ljubav dao 
Otac (nebeski), da se djeca Božja zovemo i jesmo« (1 
Iv. 3, 1). »Ako smo pak djeca Božja, onda smo i bašti- 
nici, naime baštinici Božji i subaštinici Krista« (Rim. 
8, 15) nadodaje veliki apostol sv. Pavao. Premili vjernici, 
veliki je razmak između sluge i gospodara već kod sa- 
mih ljudi, koji su iste naravi, a koliko veći, pače neiz- 

mjerni je razmak između Boga i čovjeka, a ipak Bog je 
u svojoj prevelikoj dobroti ne samo Skratio taj razmak 
nego nas pače po neizrecivom daru posvećujuće ara 
losti posinovio i učinio svojim prijateljima. I tako nije- 
smo više kao sluge, što bismo imali biti PO našoj naravi, 
nego pravi Božji posinci i prijatelji. Zato pravom kliče 
sv. Augustin: »Veliko je odlikovanje da se je Bog udo- 
stojao zvati svojim prijateljima one, za koje znade da 
su mu sluge«. 

Krist izvor novog života u čovjeku. 


“ fi 


Kako već napomenuh, Bog je odmah u početku da- 
rovao našim praroditeljima tu veliku blagodat posveću- 
juće milosti. Ali na žalost oni sagrješiše i tako izgubiše 
taj dragocijeni dar za sebe i za svoje potomke. Nu Bog 
se smilova bijednom čovjeku i očitova nam ponovno 
svoju beskrajnu ljubav time, što »On posla svoga jedi- 
norođenoga Sina na svijet, da živimo po njemu«. (Iv. 
4, 9). »Po Kristu hotio je Bog da opet sjedini u Kristu 
sve što je na nebesima i na zemlji« (Ef. 1, 10). Po Nje- 
mu smo mi svi preporođeni, obnovljeni, preobraženi u 
novi život, povraćeni u originalnu pravdu i svetost, u 
kojoj smo u početku od Boga bili stvoreni. Po Njemu 
dobivamo novi život duše, postajemo novo stvorenje, 
u kojemu se Otac potpuno naslađuje, jer tada vidi u 
nama sliku svoga preljubljenoga jedinorođenoga Sina. 
Sve je ovo, premili vjernici sam Božanski Spasitelj na- 
ma objavio, koji je vječna istina, koji ne može prevariti 
ni prevaren biti. On je to posebnim načinom naglasio 
na zadnjoj večeri, kada je kazao svojim učenicima ove 
prevažne riječi: »Ostanite u meni i ja u vama. Kao što 
loza ne može roditi roda sama od sebe, ako ne ostane 
na trsu, tako ni vi, ako ne ostanete u meni. Ja sam frs, 
vi loze, koji ostaje u meni i ja u njemu, on rodi mnogi 
rod, jer bez mene nemožete ništa učiniti« (Iv. 15, 4-5). 
Razmotrite dobro ove Kristove riječi, osobito zadnje 
gdje veli: »Bez mene nemožete ništa učiniti«. Bez Kri- 

stove milosti nemože ništa čov jek 
vječni život. »Bilo dakle malo, bil 
biti ne može, bez koga ništ 
Ovdje primjećuje veliki crk 


da učini zaslužna za 
o mnogo bez onoga 
a biti nemože«, lijepo nam 
j veni naučitelj Sv. Augustin. 
Kako iz ovoga Vidite, Krist je ovdje naglasio, da 
njegovi učenici, koji su sjedinjeni s njime po milosti, 
sačinjavaju s njime neku naročitu zajednicu tako tije- 
sno s njime povezanu, kao što je loza povezana s tr- 
som. Dakle ova je povezanost Krista s njegovim vjer- 
nim sljedbenicima temeljna, organična. I kao što loza 
Prima životne sokove od trsa, bez kojih ne bi 
živjeti ni donijeti roda, tako i mi primamo od 
kao svoje glave, duhovni život, bez kojega bis 
duhovno mrtvi. Ovu je pak misao još potanje r 
jače istaknuo veliki Apostol Sv. 
nike nazv 


mogla 
Krista, 
mo bili 
azložio i 
Pavao, kada je sve vjer- 
ao »mističkim Kristovim tijelom«, kojemu je 
glava Krist. »Bog je dao Krista za najsjajniju glavu Cr- 
kvi (to jest vjernicima), koji su njegovo tijelo«. Tako 
govori Sv. Pavao u svojoj poslanici vjernicima u Efezu 
(Ef. 1, 22-23). To isto on opetuje višeputa i u drugim 
svojim poslanicama. Kod čovjeka glava i ostali udovi 
(kao ruke, noge i t. d.) sačinjavaju svi jedno te isto 
tijelo i svi rade pod direktnim utjecajem i direktivom 
glave. Tako i u duhovnom vrhunaravnom ali potpuno 
realnom smislu Krist kao Glava, a mi kao udovi, ako 
smo po ljubavi spojeni stom glavom, sačinjavamo je- 
dno moralno tijelo, koje prima život od glave — Krista. 
Jedino ako smo u tijesnoj vezi s Kristom, našom du- 
hovnom Glavom, samo tako možemo imati pravog du- 
hovnog života u sebi. To freba da svi dobro upamtimo i 
uznastojimo svim silama, da se ne odcjepljujemo od fr- 
sa i od glave — Krista, nego da vazda djelujemo i živi- 
mo u Kristu. Tada će se i na nami moći da istinito apli- 
cira ona stara kršćanska istina: »Christianus alter Chri- 
stus«: kršćanin je drugi Krist. Tada ćemo i mi moći da 
sa sv. Pavlom kažemo 0 sebi: »Živim ja, ali ne živim ja 
nego živi u meni Krist«. (Gal. 2, 20). 

Iz svega ovoga, što sam dosle ukratko razložio, 

jasno proizlazi, kako je Isus sa svojim Evanđeljem te- 
meljni čimbenik za preporod čovječanstva, potom i za 
našu duhovnu narodnu obnovu. On neizrecivo nadvi- 
suje sve naravne moralne sile u svijetu. Zgodno nam 
to obrazlaže naš veliki biskup Dr Antun Mahnić: »Teo- 
rije što ih ljudima podaju osnivači filozofskih i vjer- 
skih škola, veli on, mogu doduše sadržavati mnogo lije- 
pih, istinskih nauka i pravila za život; ali ove se tek 
tiču razuma, ne dopiru pak do volje, puke su to teorije 
bez moralne preporodne snage, mrtvo slovo. Tko je i- 
kada čuo, da je jedan Platon svojim idealističkim filo- 
.zofskim sustavom ili Kant svojom »kritikom čistoga« 
ili »praktičnoga razuma« moralno oplemenio ili dušev- 
no preporodio jedan narod ili čak cijeli ljudski rod? 
Drugo je sa Isusovim Evanđeljem: On uz svjetlost ra- 
zuma podaje i volji moć, da uzmosgne što razum spozna 
za dobro, djelom i životom izvršiti. Vjera kršćanska uz 
svijetlo istinske spoznaje donosi čovjeku i milost, ko- 
ja ga potiče i krijepi, da uzmogne po vjeri živjeti«. ? 
“Tu milost svatko može dobiti po pobožnoj i skrušenoj 
molitvi i po sv. sakramentima. Osobito nam ju u obil- 
noj mjeri udjeljuje veliki Oltarski Sakramenat, gdje 
primamo u sebi samoga božanskoga Spasitelja, koji je 
izvor svih milosti, i koji nam je izričito kazao: »Ako 
ne blagujete tijela Sina čovječjesa i ne pijete krv nje- 
govu, nemate života u sebi.:. Tko blaguje ovaj kruh. 
živjet će uvjeke«. (Iv. 6, 53) 


Bez vrhunaravne pomoći nema trajnog moralnog života u 
čovjeku. 


Kako iz ovoga vidite, premili vjernici, mi se nemože- 
mo stalno uzdržati u kreposti bez vrhunaravne Božje 
pomoći. I stoga kada dandanas čujete, gdje se govori, 


* U djelu: »Knjiga života«, str. 237. 

da čovjek može čestito i ćudoredno živjeti po samim 
svojim naravskim silama, djelujući dobro jedino iz na- 
ravskih motiva bez obzira na vrhunaravne, možete slo- 
bodno odgovoriti, da to ne odgovara žalosnoj stvarno- 
sti u moralnom pogledu. U istinu priznajemo, da narav- 
ski motivi na pr. časti, ponosa, ljudskog obzira, mogu 
za neko vrijeme dati čovjeku poticaj na dobro, napose 
mogu čovjeka odvraćati od vanjskih zlih čina, koji bi 
ga osramotili pred ljudima, ali ovi naravski motivi nije- 
su kadri da frajno očuvaju čovjeka u kreposti i odvrate 
ga ne samo od vanjskih zlodjela, što ih ljudi vide, nego 
i od nutarnjih, koje samo Bog vidi. Jer u časovima, ka- 
da navale na bijedna čovjeka žestoke i neprestane na- 
pasti, zastalno on nebi im mogao da odoli na temelju 
samih tih naravskih motiva. U teškim časovima kada 
ga pritisnu jake strasti, ovi se motivi u njegovim očima 
rasplinu, kao što se rastope gromade snijega pred že- 
stinom sunčane žege. Tada čovjek treba jačih vrhuna- 
ravnih motiva i vrhunaravne Božje pomoći, da ostane 
traino čestiti i krepostan u životnim olujama. To nam 
potvrđuje naše i tuđe svagdanje bolno iskustvo. 
Krist jedini čvrsti temelj duhovnog života. 

Premili vjernici, rekao sam na početku ove svoje 
poslanice, da je sada za nas jubilarna godina pa da se 
svaki pojedini od nas ima osobito, prigodom ovog veli- 
kog našeg narodnog jubileja, temeljito duhovno obno- 
viti i preporoditi. Pokazao sam vam, da nitko nemože 
to korjenito izvršiti, ako ne gradi svoju duhovnu zgra- 
du na jedinom uspješnom temelju: na Kristu Gospodi- 
nu i na njegovom svetom nauku. Na to nas posebno 
upozoruje veliki apostol Pavao kad veli: »Neka svaki 
gleda kako naziđuje. Jer temelja drugoga nemože nitko 
postaviti, osim onoga, koji je postavljen. a taj je Isus 
Krist« (1 Kor. 3, 10-11). Naši su dični pređi gradili svo- 
ju civilizaciju jedino na Isukrstu i na njegovom sv. E- 

vandelju i samo su na tom temelju mogli da odole mno- 
gobrojnim navalama tolikih svojih neprijatelja i saču- 
vati od propasti svoju milu domovinu. Budimo i mi svi 
vjerni njihovi nasljednici i djelujmo vazda kao i oni 
u tijesnoj duhovnoj zajednici s Kristom i s njegovom 
sv. Katoličkom Crkvom, i to će biti ne samo na duhov- 
no nego i na vremenito dobro naše i čitavog našeg hr- 
vatskog naroda. Onda će se i na nami izvršiti obećanje 
božanskoga Spasitelja koji je kazao: »Tražite najprije 
kraljestvo Božje i pravednost njegovu, i sve će vam se 
ovo dodati« (Mat. 6, 33). Na koncu smatram shođnim 
da vam stavim pred oči neke praktične naputke e da 
uspješno provedete temeljitu duhovnu obnovu u ovoj 
jubilarnoj godini u sebi i u drugima, pa želim da ih do- 
bro upamtite i oživotvorite: 


Praktični naputci. 


1. »Krist je nami sve« — Christus nobis omnia — 
veli nam sv. Ambroz. Zato neka sve naše misli, rijeći 
i djela budu u potpunom skladu s Kristom i s njegovim 
svetim naukom. On je jedini nepogrešivi Učitelj čovje- 
čanstva u vjeri i u ćudorednosti i zato Njega vjerno 
slijedimo. Pri svakom našem činu upitajmo se: Što bi 
Isus učinio u stanovitoj prigodi, i sigurno ne ćemo po- 
eriješiti. 

2, »Dajte Bogu što je Božje«, kaže nam Spasitelj I- 
sus. Dajmo dakle vazda Bogu, svome Spasitelju, svome 
Otkupitelju i najvećem Dobročinitelju dužnu čast, lju- 
bav, štovanje. Častimo ga pobožnom molitvom. Ne za- 
puštajmo nikada svoju jutarnju i večernju molitvu. A 
što je molitva? Uzdignuće našega srca i naše pameti 
Bogu. Kod molitve čovjek sjedinjuje svoje misli, svoje 
želje, svoja čustva, svoja djela s Božjom voljom, i s Bo- 
žjim djelovanjem. Imade li što ljepše i uzvišenije od 
ovakvog ljubeznog razgovora s Bogom? Nije li vruća 
želja a i dužnost dobra djeteta da se razgovara sa svo- 
jim dohrim ocem? Tako isto treba da se dobar vjer- 

nik svaki dan razgovara s Ocem nebeskim i Njemu 
preporuči svoje duhovne i vremenite potrebe. A k to- 
me nije li velika čast stvorenja da se intimno razgova- 
ra sa svojim Stvoriteljem? Sjetimo se međutim da mo- 
liti ne znači samo nešto »prositi« ili »tražiti« od Boga, 
nego najljepša je molitva kada Boga slavimo i častimo, 
kako nam je to dužnost, te mu zahvaljujemo za primlje- 
na duhovna i vremenita dobročinstva. Tada je naša mo- 
litva nesebična. Ali to ne znači da ne smijemo prositi 
od Roga duhovne i vremenite milosti. Stoga najbolja je 
naša molitva Očenaš, gdje nam je sam Isus pokazao 
što i kako da molimo. Osobito roditelji neka već od 
malih nogu nauče moliti svoju djecu i ta će im dobra 
navika trajno ostati u životu isigurno spasiti ih od du- 
hovnih brodoloma. 


3. »Spomeni se posvetiti dan svetačni«, strogo nam 
sam Bog to zapovjeda. Zato nemojmo nikada zanema- 
riti sv. Misu u dane svetačne i pobožno ju moliti iz 
molitvenika. Nesmijemo raditi teške poslove u nedje- 
lie i u zapovjedne blagdane, jer time otimljemo Bogu 
dužnu čast i uskraćujemo sebi Božji blagoslov, bez ko- 
jegi nijedna naša stvar nemože trajno uspijevati. 


4. »Ne uzimaj isprazno ime Božje«. Okanimo se 
već jednom grdne psovke i kletve i iskorenimo ih iz 
naših obitelji, iz naših mjesta, iz našeg naroda, jer je 
to teška uvreda Božja a velika narodna sramota i pro 
klestvo. 


5. »Bludnost i svaka nečistoća, i lakomost neka se 
i ne spominje među vami, kao što se pristoji svetima. 
Tako i besramnost i ludi govor ili nepristojne šale, što 
nam sve ne dolikuje«, tako piše veliki apostol sv. Pa- 
vao vjernicima u Efezu (Ef. 5, 3-4). To isto i ja vama 
opetujem, jer se dandanas i po našim mjestima čuje i 
vidi svakojaka besramnost. I zato je velika dužnost j 
odgovornost roditelja i javnih vlasti, da svim srestvima 

to suzbiju, jer nemoral je bio vazda Propast mnogim 
pojedincima, obiteljima i narodima. i 


6. Čuvajte Se sve više učestalih teških grijeha bije- 
le kuge i u nebo vapijućeg strašnog grešnog pobačaja 
što se i kod nas dosta širi sudjelovanjem raznih besi: 
vjesnih sudionika, jer ti veliki grijesi nose duhovnu i 
moralnu propast pojedincima i obiteljima i ugrožavaju 
sam vremeniti opstanak našeg naroda. 


*. »Cuvajte se lažnih protoka, koji dolaze k vama 
u ovćjem odijelu, a unutra su grabežljivi vuci. Po njiho- 
vim rodovima poznat ćete ih« (Mat. 7, 15-16). Ovako 
upuvuje Božanski Spasitelj svoje učenike. Zar se ne 
nalazi dandanas i po našim mjestima takvih lažnih pro- 
roka, koji šire bezvjerstvo i nemoral? Po njihovom 
djelovanju ćete ih upoznati. Napose preporučam rodite- 
ljima da brižno čuvaju svoju djecu i mladež, da paze 
s kime se druže, da nadziru koje se knjige, novine ili 
stripove daju na čitanje njihovoj djeci, ako hoće da ib 
čuvaju od zla, te im budu na čast i diku, a ne na sra- 
motu. kuko se to dandanas često vidi upravo radi greš- 
nog nemara mnogih roditelja. 


8. »Tko blaguje moje tijelo i pije moju krv, ostaje 
u meni i ja u njemu« (Iv. 6, 56) veli nam preljubežljivi 
Spasitelj Isus. Stoga pristupajmo često na sv. sakramen- 
te sv. ispovijedi i sv. pričesti, i imati ćemo života u 
sebi. Neka se osobito naša djeca i naša mladež privik- 
ne već od djetinstva primati u svoju dušu Isusa, koji je 
najbolja naša duhovna hrana, i tada će se održati čista, 
čedna, poslušna, strpljiva, požrtvovna. Sv. Crkva na- 
ređuje da djeca prime prvu sv. pričest već kad dođu 
na doba razuma, a ipak mnogi roditelji to još ne shva- 
ćaju. Crkva to zato traži, jer znade da je Isus najbolji 
prijatelj i čuvar djece i jer hoće da njihovo nevino sr- 
ce prije zaposjedne Isus, nego li njihov najveći nepri- 
jatelj, đavao. 

9, Čitajte katoličke knjige i katoličke novine, ako 
hoćete da se Kristov duh uzdrži u vama. Jer kuko i sa 
mi dobro znadete čovjek i nehotice, usvaja mišljenje i 
duh onih novina, koje redovito čita. Nikada i pod ni- 
jednom izlikom ne čitajte nikakve protuvjerske ili ne- 
moralne knjige i novine, koje su pravi otrov za svakogu 
a napose za neiskusnu i nezrelu mladež. 


10. Gojite revno bogoljubnost prema Blaženoj Dje- 
vici Mariji, moćnoj Božjoj i našoj Majci, moleći često 
sv. ružarij, tu najmiliju njezinu pobožnost, u svojim 
kućama i obiteljima. Tako isto njegujte bogoljubnost 
prema preljubežljvom Isusovom Srcu, te marljivo o- 
bavljajte pobožnost prvih petaka u mjesecu, pohod 
Svetotajstvu i t. d. i tu ćete naći sigurne utjehe, pomoci 
i okrepe u duhovnim i vremenitim potrebama. 


11. Strpljivo podnosimo sve križeve, sve poteško- 
će, što ih sadašnje teško vrijeme svima više ili manje 
donosi. Nemojmo kazati: što smo sagriješili, da nas 
Bog tako kazni, nego radije skrušeno zavapimo s okru- 
njenim prorokom: »Peccavimus, iniquitatem tecimus, 
iniuste egimus!« Teško sagriješismo, zlo počinismo, ne- 
pravedno djelovasmo. Tko će se od nas usuditi kazati, 
Ja nije sagriješio? Koliko teških grijeha i opačina u 
svačijem životu! A opet koliko zanemarivanja najpre- 
čih dužnosti kod roditelja, kod starješina, kod pretpo- 
stavljenih, što je sve uzrokom, da se zlo toliko raširilo 
i da se sve više širi, jer je istinito rekao veliki papa 
Lav XIII. »Ništa ne uzobješćuje više smionost opakih 
nego li slabost dobrih«. Zato svi namjenimo sadanje 
velike teškoće za pokoru svojih grijeha, napose naših 
narodnih grijeha i čitavog čovječanstva. 


12. Na koncu svima opetujem sa sv. Pavlom: »OD- 
BACITE PO PREĐAŠNJEM VLADANJU STARO- 
GA ČOVJEKA koji ide u propast po prevarljivim po- 
hotama, te se obnovite duhom uma svojega i OBUCITI: 
NOVOGA ČOVJEKA koji je stvoren u pravdi i sve- 

[osti istinitoj. Zato odbacite laž i govorite istinu svaki 
sa svojim bližnjim. Nemojte dati mjesto đavlu. Tko je 
krao, neka ne krade, nego neka se radije trudi, čineći 
dobro rukama svojima, da ima što davati potrebitomu. 
Nijedna zla riječ neka ne izlazi iz vaših ustiju i ne ža- 
lostite Duha svetoga Božjega, kojim ste zapečaćeni za 
dan otkupa« (Ef. 4, 22-30). 

Eto premili vjernici, ovdje su vam izložene pogla 
vite upute, kako da se temeljito obnovite i preporodi- 
te sebe i svoje obitelji u ovoj našoj providencijalnoj 
jubilarnoj godini. Vaši će vam ih revni dušobrižnici 
češće dozvati u pamet, osobito u ovo korizmeno doba, 
Neka se nitko između vas ne ogluši na ljubeznivi po- 
ziv sv. Majke Crkve, nego neka se svi, muški i ženske, 
posebno oni, koji s bilo kojeg razloga od više vremenu 
stoje daleko od Boga, odazovu Božjem glasu, neka se 
obnove i preporode u Kristu i vidjet će, kako je ljube- 
zan, milostiv i sladak Gospodin. 

Međutim upravljam vrući poziv svim dobrim vjer- 
nicima jednoga i drugoga spola, osobito članovima ka- 
toličkih udruženja, Materinskog i djevojačkog društva. 
te našim gorljivim omladincima, križarima ili domagoj- 
cima, neka sada razviju što veću apostolsku djelatnost, 
budu spremno pri ruci svojim svećenicima i molitvom, 
dobrim izgledom i riječju, privedu Kristu što više duša, 
da se u Njemu po Njemu preporode na novi duhovni 
život. 

Premili vjernici, neka vam bude svima u ovoj jubi- 
larnoj godini na osobiti način deviza: moli i radi, radi 
i moli. Svi ozbiljno i ustrajno radimo za svoj duhovni 
preporod kao i svoga iskrnjega. Ali ne zapustimo da u 
istu svrhu ponizno prosimo pomoć u Gospdina, kako 
nam to neprestano preporuča sadanji slavno vladajući 
Papa. Molimo dakle za svoju obnovu, za obnovu naših 
obitelji kao i za svestranu duhovnu obnovu čitavog 
našeg milog hrvatskog naroda, koji slavi ove godine 
znamenitu obljetnicu pokrštenja, i onda će se i na na- 

šem narodu izvršiti riječ proroku: »Blago narodu, ko- 
jemu je Bog njegov Gospodar« (Ps. 143, 15). 

Ne propustimo također da molimo Gospodina za 
toli žuđeni mir u svijetu, kojemu je temeljni uzrok 
kobno odmetnuće čovječanstva od Krista. Osobito ne- 
ka mole čete nevine djece za tu veliku svrhu. 

»Milost i blagoslov Gospodina našega Isukrsta bili 
sa svima vama«. (2 Solunj. 3, 18) 


U Hvaru, na dan prvog Ukazanja Neoskvrnjene 
u Lurdu, dne 11 Veljače 1941. 
T MIHO, Biskup 


Mp. dušobrižnici pročitati će ovu poslanicu svojim 
vjernicima i to u većim župama ne samo na župskoj ne- 
0 i na jednoj drugoj najviše posjećenoj Misi. 


06 Opći fond 

Izdanja Knjižnice .Zvijezt 


1. 
2, 
3. 


14. 
15. 


16. 
17. 
18. 


]9. 


»Hitler i Katolici« (poslanica njem 

preveo kan. Don J. Dorotić . 

Msgr. J. Pizzardo: »Katolička Akci “< 
bogoslovi hrvatske biskupije (str. 60) . 
Msgr. Miho Pušić: Temeljna kršć. krepost: 
Ljubav Boga i bližnjega (katolici i domovina, 
katolici i komunizam itd.) pastirska poslanica 
1935 (str. 36) 


. Msgr. R. Fontenelle: »Mali katekizam Kat. 


Akcije«, preveo biskup Pušić . 


. Msgr. M. Pušić: »Specijalizirani pokreti Kat. 


Akcije« (Jocizam i Jacizam) (str. 48) 


. Msgr. M. Pušić: »Apostolat Kat. Akcije«. 


pastirska poslanica 1936 (str. 40) . 


. »Croatia Orans« — Prvi Hrvatski Liturgij- 


ski Kongres . 


. Rocca d'Adria: »Kako ćeš postati župnikom 


Katoličke Akcije«, prama italijanskom izvor- 
niku priredio kan. Don Juraj Dulčić (str. 70) 


. Sv. Benedikt i njegovo djelo (str. 148) . 
. Dr. O. Dominik Budrović: Liturgijsko shva- 


ćanje svete Mise (str. 16) 


. Govor Sv. Oca Pape Pija XII klericima s svega 


svijeta, preveo kan. Don J. Dulčić (str. 16) . 


. Prva enciklika »Summi Pontificatus« Sv. Oca 


Pape Pija XJI (str. 52) . 


. Msgr. Miho Pušić: »Sv. Misa u životu vjer- 


nika«, pastirska poslanica 1940 (str. 32) . 
Čin i Pravilo Mise. Ordo et Canon Misae . 
Obnova krsnoga zavjeta Dinara 75.— za 100 
kom. Pojedini primjerak . 

Kuničić Petar: Sv. Reparata M. jou 
Dragutin Kukalj: Dijeljenje sv. Reda : 

Sv. Misa i oficij za mrtve brošir. Din 5.— 
uvezano u platno . 

Mons. M, Pušić: Sv. Stolica i | liturgij. pokret 


Din 


Din 
Din 
Din 
Din 
Din 
Din 
Din 
Din 


1.— 
4.— 
4— 


10.— 
1. 


Knjige se dobivaju kod knjižnice »Zvijezda Mora« — Hvar 
(br. čeka 32.193). Ko naruči knjiga u vrijednosti od Din 10.— 


dobiva 10% popusta. 


U nakladi knjižnice »Zvijezda _Mora« izlazi i liturgijski list 
»Život s Crkvom« časopis s prilogom »Sv. Misa za nedjelje i 
blagdane«. — Godišnja pretplata Dinara 36.— 


